Franschhoekpas steeds gesluitDie Franschhoekpas in die Wes-Kaap bly gesluit na verlede week se rotsstortings. (Foto: Ayanda Ndamane/ANA) Die Franschhoek-pas is steeds gesluit ná verlede week se rotsstortings. “ŉ Geo-tegniese ondersoek word gedoen om die omvang en aard van die skade (aan die pad) te bepaal,” het die Wes-Kaapse departement van vervoer en openbare werke gesê. “Eers as die verslag oor die assessering ontvang is, sal daar op die volgende stappe besluit word. Die pas bly gesluit tot verdere kennisgewing.” Verlede week het twee motoriste ternouernood ontkom en uiteindelik net ligte beserings opgedoen toe ŉ rotsstorting in die pas hulle motor verwoes het.